Държавен вестник, бр. 6, 2009 г., стр. 103

Б Р О Й  6
Д Ъ Р Ж А В Е Н   В Е С Т Н И К
С Т Р .  103
(4) След възстановяване на сумите бюрото
предоставя на фонда документите, с които раз-
полага във връзка с изплатената от него пре-
тенция.”
§ 6. В чл. 36 се правят следните допълнения:
1. В ал. 1 се създава т. 9:
“9. данни за пътнотранспортните произшест-
вия и за участниците в тях.”
2. В ал. 2 се създава изречение пето:
“Срокът за съхранение на информацията по
ал. 1, т. 9 е 7 години от датата на настъпване на
пътнотранспортното произшествие.”
§ 7. Член 37 се изменя така:
“Чл. 37. На страницата на Информационния
център към фонда в интернет се дава публичен
достъп до регистър на данни от договорите за
задължителна застраховка “Гражданска отго-
ворност” на автомобилистите относно номер
на застрахователния договор, името на застра-
хователя, дата на сключване, начална и крайна
дата на покритието. Данните се получават при
задаване на регистрационния номер или номер
на рама (шаси) на моторното превозно средст-
во, или серия и номер на знака на фонда, поста-
вен на моторното превозно средство.”
§ 8. В преходните и заключителните разпо-
редби се правят следните допълнения:
1. Създава се § 5а:
“§ 5а. Фондът изплаща обезщетения за иму-
ществени и неимуществени вреди вследствие
смърт или телесни увреждания или за вреди на
чуждо имущество, причинени в държава член-
ка, различна от Република България, от мотор-
но превозно средство, за което няма сключена
и действаща задължителна застраховка “Граж-
данска отговорност” на автомобилистите, но-
сещо регистрационен номер с изтекла валид-
ност, който първоначално е бил издаден в Ре-
публика България при условие, че пътнотранс-
портното произшествие е настъпило между
1.VIII.2007 и 31.VII.2012 г.”
2. Създава се § 6а:
“§ 6а. (1) За целите на управлението и изпла-
щането на средства от встъпителната вноска в
обезпечителния фонд, направена от министъра
на финансите по § 146, ал. 2 от преходните и
заключителните разпоредби към Закона за из-
менение и допълнение на Кодекса за застрахо-
ването (ДВ, бр. 97 от 2007 г.), Гаранционният
фонд е администратор на помощ по смисъла на
§ 1 от допълнителните разпоредби на Закона за
държавните помощи.
(2) Средствата от встъпителната вноска се
държат по отделна банкова сметка, като пла-
щанията от нея се отчитат отделно от другите
плащания.
(3) Със средства от встъпителната вноска по
ал. 1 могат да се изплащат гарантирани застра-
хователни вземания на потребители, които не са
търговци, освен в случаите, когато средствата
на обезпечителния фонд, набрани по реда на
чл. 311з и чл. 311л, ал. 1, не са достатъчни за из-
плащане на гарантираните застрахователни взе-
мания на търговците, които представляват мик-
ропредприятия по Закона за малките и средните
предприятия. В случаите на плащания в полза на
предприятия средствата от встъпителната внос-
ка се разходват под формата на схема за мини-
мална помощ по смисъла на Регламент 1998/2006
на Комисията за прилагането на членове 87 и 88
от Договора относно минималната помощ.
(4) Преди изплащане на гарантирано застра-
хователно вземане на търговец микропредприя-
тие със средства от държавната вноска по ал. 1:
1. управителният съвет на Гаранционния фонд
уведомява писмено оправомощеното лице, че
изплащаната сума има характер на минимална
помощ по смисъла на Регламент (ЕО) № 1998/
2006 на Комисията за прилагане на членове 87 и
88 от договора към минималната помощ;
2. търговецът е длъжен да декларира писме-
но дали е получавал друга минимална помощ
през предходните две финансови години и през
текущата година, както и размера на получена-
та помощ.
(5) Плащане на гарантирано застраховател-
но вземане на търговец не се извършва в случа-
ите, когато с него се надвишават праговете по
чл. 2, параграф 2, алинея първа на Регламент 1998/
2006 на Комисията за прилагането на членове 87
и 88 от Договора относно минималната помощ.
(6) За всяко плащане на гарантирано застра-
хователно вземане по ал. 4 Гаранционният фонд
образува самостоятелно досие, в което се съ-
държат всички документи, свързани с основа-
нието, размера и плащането на вземането. До-
сието се съхранява в срок 10 години.
(7) Гаранционният фонд създава и поддър-
жа регистър на гарантирани застрахователни
вземания, изплатени на търговци по реда на
ал. 4, който съдържа:
1. фирмата и трите имена на едноличния
търговец, съответната фирма за останалите
търговци;
2. основание за плащането;
3. размер на изплатеното застрахователно
вземане;
4. дата на плащането.
(8) В срок до три дни от заплащане на гаран-
тирано застрахователно вземане по ал. 4  Гаран-
ционният фонд представя на министъра на фи-
нансите справка, съдържаща информацията по
приложение № 5 към чл. 8, ал. 2 от Правилника
за прилагане на Закона за държавните помощи.
(9) Юридическите лица с нестопанска цел,
които извършват стопанска дейност по реда на
чл. 3, ал. 3 от Закона за юридическите лица с
нестопанска цел, се третират като търговци.”
Преходни и заключителни разпоредби
§ 9. Разпоредбата на § 7 влиза в сила от
30 юни 2009 г.
§ 10. Този правилник се издава на основание
чл. 287, ал. 7 от Кодекса за застраховането и е
приет с Решение № 108-П от 8 януари 2009 г. на
Комисията за финансов надзор.
Председател: А. Апостолов
257